ánādhr̥ṣṭamasyanādhr̥ṣyáṃ devā́nāmója ityánādhr̥ṣṭā hí devā ā́sannanādhr̥ṣyā́ḥ saha sántaḥ samānaṃ vádantaḥ samānáṃ dadhrāṇā́ devā́nāmója íti devā́nāṃ vai júṣṭāstanváḥ priyā́ṇi dhā́mānyánabhiśastyabhiśastipā́ anabhiśastenyamíti sárvāṃ hí devā́ abhíśastiṃ tīrṇā áñjasā satyamúpageṣamíti satyáṃ vadāni medamátikramiṣamítyevaìtádāha svité mā dhā íti svite hi táddevā ātmā́namádadhata yátsatyamávadanyátsatyamákurvastásmādāha svité mā dhā íti